Diari Oficial de la Generalitat Valenciana


Sumari del DOGV 2824, del 11-09-1996 (1996/839179)

ORDRE de 12 d'agost de 1996, de la Conselleria d'Economia i Hisenda, per la qual es publica la relació de municipis de la Comunitat Valenciana als quals es pot aplicar la bonificació del 50% sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el segon semestre de 1996.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2824

Data del DOGV
:   11-09-1996

Secció del DOGV
:   ALTRES DISPOSICIONS

Número del document
:   1996/839179


Data del document
:   12-08-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE de 12 d'agost de 1996, de la Conselleria d'Economia i Hisenda, per la qual es publica la relació de municipis de la Comunitat Valenciana als quals es pot aplicar la bonificació del 50% sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el segon semestre de 1996.   
La Llei 2/1992 de 26 de març, de Sanejament de les Aigües Residuals de la Comunitat Valenciana, en la disposició transitòria segona estableix una bonificació del 50% sobre les quotes del cànon de sanejament per usos domèstics en aquells municipis que no disposen de sistemes de depuració en servei, en execució o amb projecte tècnic aprovat per la Generalitat.  
Igualment, l'esmentada disposició transitòria preveu la supressió automàtica d'aquesta bonificació des del moment que els municipis tinguen un projecte de sistema de depuració aprovat tècnicament per la Generalitat.  
Per altra banda, l'apartat primer de l'article 12 del Reglament sobre el Règim Econòmic Financer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià explicita que s'entendrà que existeix un projecte tècnic aprovat per la Generalitat Valenciana quan existisca un plec de prescripcions tècniques o projecte d'obres aprovat per l'òrgan competent de la Generalitat Valenciana.  
Igualment, l'esmentat Reglament sobre el Règim Econòmic Financer i Tributari del Cànon de Sanejament, estableix que, amb periodicitat semestral i tenint en compte les circumstàncies concurrents en cada municipi, el primer dia de cada semestre natural, mitjançant ordre de la Conselleria d'Economia i Hisenda, a proposta de la Conselleria d'Obres Públiques, Urbanisme i Transports, es determinaran els municipis o àrees als quals s'aplicarà, o si s'escau, deixarà d'aplicar aquesta bonificació.  
En virtut del que s'ha exposat, vista la proposta realitzada per la Conselleria d'Obres Públiques, Urbanisme i Transports, i fent ús de l'autorització continguda en l'article 12 del Decret del Govern Valencià 266/1994, de 30 de desembre,  
ORDENE:  
Primer   
Durant el segon semestre de 1996 gaudiran d'una bonificació del 50% sobre les quotes del cànon de sanejament, exclusivament per usos domèstics, d'acord amb el que disposa la disposició transitòria segona de la Llei 2/1992, de 26 de març, els consums d'aigua efectuats en els municipis relacionats en l'annex I d'aquesta ordre.  
Segon  
Quan es produïsquen facturacions d'aigua, el període de consum de les quals es trobe situat entre períodes sotmesos a diferent subjecció, es procedirà a aplicar la bonificació del cànon de sanejament o la seua pèrdua, en funció de la part de consum total que siga proporcional al període de temps corresponent a cada situació.  
Tercer   
Per a determinar la inclusió o pèrdua del dret a la bonificació es tindran en compte les circumstàncies concurrents en cada municipi el primer dia de cada semestre natural. Si durant aquest període es produeixen variacions que donaren lloc a la pèrdua de la bonificació, els efectes jurídics es produiran a partir del següent semestre natural.  
DISPOSICIó DEROGATòRIA  
Queda derogada l'ordre d'aquesta Conselleria de 12 de febrer de 1996, per la qual es publica la relació de municipis de la Comunitat Valenciana als quals es pot aplicar la bonificació del 50% sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums efectuats durant el primer semestre de 1996.  
DISPOSICIó FINAL  
Aquesta ordre entrarà en vigor el dia de la seua publicació en el Diari Oficial de la Generalitat Valenciana, i serà aplicable als consums d'aigua efectuats durant el segon semestre de 1996.  
València, 12 d'agost de 1996  
El conseller d'Economia i Hisenda,  
JOSÉ LUIS OLIVAS MARTíNEZ  
ANNEX  
Adsubia  
Agres  
Alberic  
Alpuente  
Altura  
Alzira  
Bèlgida  
Benilloba  
Benimuslem  
Bicorp  
Bolbaite  
Bugarra  
Callosa de Segura  
Camporrobles  
Carcaixent  
Castell de Castells  
Castellnovo  
Castelló de la Ribera  
Castielfabib  
Caudete de les Fuentes  
Caudiel  
Corbera  
Finestrat  
Font de la Figuera, la  
Fortaleny  
Fuenterrobles  
Geldo  
Gestalgar  
Godelleta  
Higueruelas  
Llanera de Ranes  
Llaurí  
Manuel  
Masalavés  
Monserrat  
Montichelvo  
Novelé  
Pobla Llarga, la  
Polinyà de Xúquer  
Rafal  
Real de Montroi  
Redován  
Riola  
Rotglá i Corberá  
Segorbe  
Siete Aigües  
Sumacàrcer  
Tals  
Torremanzanas  
Tous  
Utiel  
Vallada  
Villargordo del Cabriel